tomron87/hebrew-wikipedia-sentences-corpus huggingface dataset:
דקר מתקשה לתקשר עם הרובוט, שכן הרובוט היה למעשה כפיל של האישה, שאיתה היה לדקר מערכת יחסים רומנטית.
בינתיים ספוק יוצא לחלל, מתוך כוונה לאחד מוחות עם הספינה החייזרית באמצעות טלפתיה.
הוא מגלה שהספינה עצמה היא "ויג'ר", מכונה חיה.
בנוסף, ספוק מגלה שאין ב"ויג'ר" כל רגש.
בהמשך מסעה של ה"אנטרפרייז" למרכז הישות החייזרית, "ויג'ר" מתגלה כגשוש מדעי (בדיוני) של סוכנות נאס"א בשם "וויאג'ר 6", ששוגר במאה ה-20. הגשוש נמצא בידי גזע חייזרי של ישויות תבונתיות ששינו את תכונות המחקר שלו לצורכי למידה עצמאית.
בסרט מרמזים שהגשוש מקבל מעמד כמעט אלוהי, בכך שהוא אגר כל כך הרבה מידע שנהיה בעל תודעה עצמאית משלו.
ספוק מגלה, כי חסרה ל"ויג'ר" היכולת למצוא תכלית לקיומו, ובכך להשלים את משימתו.
לבסוף, "ויג'ר" מתאחד עם גופו של דקר (בשל הזכרונות הקיימים בו של חברת הצוות איליה) ונעלם למימד אחר.
התסריט נגנז לבסוף בשנת 1976. בזמן זה פותח רעיון לסדרה חדשה, "Star Trek Phase II", כמו גם תסריט לפרק פיילוט בשם "In Thy Name" שלא יצא לפועל, אולם מספר רעיונות נשמרו (כמו הרעיון לישות החייזרית הכמעט-אלוהית), ואף נשקלה יצירת סרט באורך מלא.
בעקבות הצלחת הסרט "מלחמת הכוכבים" בשנת 1977, נכנס התסריט לשלב הפקה סופי.
הסרט לא התכוון לשמור על מאפיין אופרת החלל שקבע "מלחמת הכוכבים", אלא יותר את האווירה שנוצרה בסרט 2001: אודיסיאה בחלל משנת 1968, והוא עוקב אחר התסריט לפרק הפיילוט "In Thy Name" כסיפור מסגרת.
אחד מבעיות ההפקה הראשוניות היו האפקטים המיוחדים.
בסרט זה היה חזות מראם המוכר של הקלינגונים לראשונה שונה מזה שבסדרה המקורית, דבר שעורר לבסוף הדים וספקולציות רבות בקרב המעריצים, מה שגרר הפקת פרקים אחדים ("חלל עמוק 9" ו"אנטרפרייז") שנועדו ליישב את הבעיה שנוצרה.
בשנת 2001 יצאה גרסת במאי ל-DVD, שבה רוברט וייז ערך מחדש את הסרט כדי שיהיה נאמן יותר לחזונו המקורי.
לסרט נוספו אפקטים ממוחשבים שלא נכללו בסרט המקורי אלא רק באילוסטרציות מוקדמות שלא יצאו לפועל עקב אילוצי תקציב באותה עת.
כמו כן, מספר בעיות המשכיוּת נפתרו.
הסרט כלל גם שיפור בסאונד.
הסרט, שנעשה בתקציב של 35 מיליון דולר, הכניס מעל 82 מיליון דולר בארצות הברית ו-139 מיליון ברחבי העולם.
הסרט היה מועמד לפרס אוסקר בשלוש קטגוריות (תפאורה, אפקטים ומוזיקה).
למרות הצלחה הקופתית הסרט זכה לביקורות מעורבות, שהשקיעו יותר מדי באפקטים המיוחדים, עלילה יבשה וחסר מתח.
אלמנטים הלקוחים מהסרט בסדרות השונות
ב"מסע בין כוכבים: הסדרה המקורית" קיים סיפור דומה (The Changeling) של גשוש המחפש אחר תודעה עצמית, שהתפתח לכדי ממדים עצומים בידי ישויות חייזריות.
בנוסף, בסדרת האנימציה משנת 1973, בפרק "One of Our Planets is Missing", סופר על מסעה של האנטרפרייז לתוך כוח אימתני השואב לתוכו כוכבי לכת אחרים.
בנובלה מאת ויליאם שאטנר, "The Return", ספוק כמעט ו"מוטמע" בידי הבורג, אך ניצל בזכות העובדה שמחשבתו אוחדה בעבר עם ה"ויג'ר".
לפי שאטנר, הישות החייזרית שמופיעה בסרט היא צורתם הראשונית של גזע "הבורג".
מסע בין כוכבים: דורות הוא סרט מדע בדיוני משנת 1994, והוא השביעי בסדרת סרטי מסע בין כוכבים.
סרט זה הוא הראשון של צוות הדור הבא של האנטרפרייז.
בסרט מופיעות גם כמה מהדמויות של הסדרה המקורית, בהם קפטן קירק.
הסרט זכה לכמה מועמדויות לפרסים, ביניהם שתי מועמדויות לפרס סאטורן על סרט המדע בדיוני הטוב ביותר ושחקנית המשנה הטובה ביותר (וופי גולדברג), מועמדות לפרס הוגו על העיבוד הדרמטי הטוב ביותר, ומועמדות לפרס ראזי על שחקן המשנה הגרוע ביותר (ויליאם שאטנר).
קירק משתתף בהשקת ספינת החלל "אנטרפרייז NCC-1701-B" החדשה, שבפיקודו של קפטן ג'ון הארימן.
אולם, הספינה נשלחת למבצע הצלת פליטים אלוריאנים שנלכדים באמצעו של "סרט אנרגיה" מסתורי.
בין הניצולים נמצאים ד"ר סוראן וגיינן.
במהלך מבצע ההצלה, נודע כי קפטן קירק נחשב כמת.
לאחר 78 שנים, ספינת החלל "אנטרפרייז NCC-1701-D", בפיקודו של קפטן ז'אן לוק פיקארד, עונה לשדר מצוקה מתחנת תצפית סולארית.
הצוות מגלה כי התחנה הותקפה, כנראה בידי הרומולאנים.
אחד השורדים, ד"ר סוראן, מבקש לחזור לתחנה בתואנה של ניסוי חשוב שהוא עורך.
לאחר חזרתו לתחנת המחקר, סוראן משגר טיל טריליתיום לעבר הכוכב, בכך גורם לנובה.
הוא לוקח את ג'ורדי לה פורג' כבן ערובה ונמלט יחד איתו ב"ציפור טרף" קלינגונית של האחיות דוראס.
גיינן מסבירה לקפטן פיקארד כי סוראן מבקש לחזור ל"נקסוס", מקום שבו משאלותיו של אדם הופכות למציאות, וכי "סרט האנרגיה" הוא האמצעי שדרכו ניתן לעבור לאותו מישור של קיום.
בעזרתו של דאטה, פיקארד מגלה כי שיגור הטיל לעבר הכוכב בידי סוראן ערער את שדה הגרביטציה המקומי, ובכך שינה את מסלולו של סרט האנרגיה.
כדי לעבור בסרט האנרגיה, מיקומו של סוראן הוא בכוכב הלכת הקרוב ביותר, "ורידיאן 3".
כאשר האנטרפרייז מגיעה ל"ורידיאן 3", פיקארד משוגר אל פני הכוכב כדי לשכנע את סוראן, בעוד הצוות נתקל ב"ציפור הטרף" הקלינגונית של האחיות דוראס, שמציעות את ג'ורדי תמורת פיקארד.
ג'ורדי חוזר לתפקידו בלי לדעת כי הושתל במכשיר הראיה שלו משדר.
האחיות דוראס משתמשות במשדר כדי לגלות את תדר המגינים של האנטרפרייז, מתאמות את הנשק של "ציפור הטרף" ומתקיפות את האנטרפרייז, כשהטורפדו חודר מבעד למעטה המגינים.
האנטרפרייז, בפיקודו של רייקר, מצליחה להשמיד את ספינת הקרב הקלינגונית, אך נאלצת להפריד את החלק הקדמי של הספינה בגלל עומס יתר במנוע הליבה האחורי.
כתוצאה מכך, החלק האחורי של הספינה מתפוצץ ומשלח את החלק הקדמי לאטמוספירה של "ורידיאן 3", שנוחת נחיתת חירום על פני האדמה.
בינתיים, פיקארד מגלה שסוראן הכין נשק טריליתיום המכוון בטיימר ומוגן על ידי שדה כוח.
פיקארד לא מצליח לעצור את סוראן בזמן, ולפני שהטיל גורם לכוכב להפוך לנובה, שמשמיד את הכוכב ואת האנטרפרייז, הוא נשאב לתוך ה"נקסוס".
פיקארד מתעורר לתוך מציאות שהייתה עד כה חלומו: יש לו משפחה משלו.
אך עד מהרה הוא מגלה את גיינן, שמאיצה בו להמשיך במשימתו.
או אז הוא מוצא את קפטן קירק, שנשאב לתוך ה"נקסוס" לפני 75 שנה, ומשכנע אותו לחזור איתו ולעצור את סוראן, שכן תפקידו למען הפדרציה גדול יותר ממאוויו הפנימיים.
שניהם חוזרים זמן קצר לפני שסוראן משגר את הטיל, ובשיתוף פעולה הם מצליחים להביסו, אך במחיר מותו של קפטן קירק.
לבסוף, פיקארד קובר את קירק וניצל בידי צוות הצלה יחד עם שאר חברי הצוות.
המפיק ריק ברמן התבקש לפתח סרט בסדרת מסע בין כוכבים: הדור הבא עוד בזמן עונתה השישית של הסדרה בשנת 1993. הוצעו לו שני תסריטים: האחד של מוריס הארלי, עורך בעונה השנייה של הסדרה, והשני - הנבחר - של רונלד ד.
מור ושל בראנון בראגה, שכתבו יחדיו מספר פרקים בסדרה.
כבמאי נבחר דייוויד קרסון, שביים מספר פרקים בסדרה.
לנרד נימוי סירב להשתתף בסרט, ואילו דפורסט קלי רצה להשתתף אך לא יכול היה עקב בריאות לקויה.
משפטי הדמויות שלהם הוכנסו לאלה של סקוטי (ג'יימס דוהן) וצ'קוב (ולטר קניג).
הפקת הסרט החלה מיד בתום הסדרה, כאשר השתתפו בו אנשי ההפקה שעבדו על צילומה.
במהלך הצילומים, התלבושות שמשמשות את חברי צוות האנטרפרייז הן הישנות מהסדרה וכן החדשות, שמשמשות את צוות חלל עמוק 9. הדבר מהדהד לפרקים הראשונים של מסע בין כוכבים: הסדרה המקורית, בהם הצוות לובש מדים שהופיעו בפרק הפיילוט.
השחקן טים רוס, ששיחק את הקצין הטקטי טובוק במסע בין כוכבים: וויאג'ר, מופיע בסרט בהופעת אורח כניצב.
בהמשך נקבע לצורך המשכיות, כי טובוק שירת בספינת החלל אקסלסיור בסרט מסע בין כוכבים 6: הארץ הלא נודעת.
הסרט, שנעשה בתקציב של 35 מיליון דולר, הכניס למעלה מ-75 מיליון דולר בארצות הברית ו-118 מיליון ברחבי העולם.
מסע בין כוכבים: המפגש הראשון הוא סרט מדע בדיוני משנת 1996, והוא השמיני בסדרת סרטי "מסע בין כוכבים".
סרט זה הוא השני לצוות "מסע בין כוכבים: הדור הבא" של האנטרפרייז-D.
הסרט זכה בשלוש מתוך עשר מועמדויות לפרס סאטורן בקטגוריות שחקן המשנה (ברנט ספיינר), שחקנית המשנה (אליס קריגה) והתלבושות, במועמדות לפרס אוסקר על האיפור, ובנוסף מועמדות לפרס הוגו על העיבוד הדרמטי הטוב ביותר.
הסרט מבוסס על מספר פרקים בסדרה "מסע בין כוכבים: הדור הבא", ובראשם - "The Best of Both Worlds".
בזמן צאתו לאקרנים, סדרה זו כבר הסתיימה, אולם הסדרות "מסע בין כוכבים: חלל עמוק 9" ו-"מסע בין כוכבים: וויאג'ר" עדיין הופקו ושודרו, ועלילת סרט זה השפיעה עליהן.
כמו כן, בעקבות הצלחתו הרבה של הסרט, נעשה שימוש בפרטים רבים ממנו בפיתוח עלילת הסדרה "מסע בין כוכבים: אנטרפרייז".
בעקבות השמדת ספינת החלל "אנטרפרייז NCC-1701-D" בסרט הקודם, הצוות עובר לספינה מדגם חדש, "אנטרפרייז NCC-1701-E".
ספינת חלל של גזע הבורג נכנסת לחלל פדרציית הכוכבים המאוחדת לכיוון כדור הארץ.
אולם, ה"אנטרפרייז" נשלחת לסייר בחלל הרומולאנים, למקרה והרומולאנים ינסו לנצל את המצב.
קפטן ה"אנטרפרייז" ז'אן לוק פיקארד (פטריק סטיוארט) מבין שהפדרציה חוששת לשלוח אותו לקרב נגד הבורג, כיוון שבעברו הוא "נטמע" על-ידם (שני פרקי "The Best of Both Worlds" בסדרה "מסע בין כוכבים: הדור הבא").
פיקארד בוחר להפר את הפקודות וחוזר עם ה"אנטרפרייז" לכדור הארץ, שם הוא לוקח פיקוד על כוחות הפדרציה הנותרים שנמצאו תחת מתקפת הבורג.
אל ה"אנטרפרייז" משתגרים ניצולים מספינת החלל "דיפאיינט", בהם קומנדר וורף (מייקל דורן), שהצטרף לשורות תחנת החלל "חלל עמוק 9" לאחר אירועי הסרט הקודם.
פיקארד וצוות ה"אנטרפרייז" מצליחים להשמיד את ספינת הבורג, אך לפני השמדתה הספינה משגרת גשושית, שעוברת דרך מנהרת זמן.
פיקארד מגלה כי הבורג הצליחו "להטמיע" את כל תושבי כדור הארץ כתוצאה מהמעבר בזמן, ומחליט לרדוף אחר הגשושית דרך מנהרת הזמן מתוך תקווה שיוכל לעצור את הטמעת כדור הארץ בעבר.
כאשר שתי הספינות מגיעות לשנת 2063, הגשושית מתחילה לתקוף מתקן לשיגור טילים גרעיניים בצפון-מערב ארצות הברית.
ה"אנטרפרייז" משמידה את הגשושית, אך ללא ידיעתם של חברי הצוות, מספר חיילי הבורג ומלכת הבורג (אליס קריגה) הצליחו להשתגר לתוך ה"אנטרפרייז".
פיקארד מגלה שהבורג מתכוונים להשמיד את ה-"פניקס", ספינת החלל הראשונה בעלת הנעת על-חלל שהומצאה על ידי ד"ר זפרם קוקרן (ג'יימס קרומוול), ומשתגר יחד עם צוות נחיתה לכדור הארץ, שם הם מנסים לעזור לקוקרן כשהם מסבירים לו שהמצאתו תאפשר להם ליצור מגע ראשון עם גזע חייזרים (שמתברר בהמשך כוולקנים).
פיקארד וד"ר קראשר (גייטס מק'פאדן) חוזרים ל"אנטרפרייז" עם לילי סלואן (אלפרה וודארד), שותפתו של קוקראן, שספגה הרעלת קרינה ממתקפת הבורג.
במשך זמן זה, הבורג שב"אנטרפרייז" מתחילים להטמיע אזורים נרחבים בספינה.
פיקארד מוביל כוח תקיפה נגדם לאחר שחש בקיומם, ובמהלך ההתרחשות דאטה נשבה על ידם.
פיקארד נתקל בלילי, ויחד הם נמלטים מהבורג, אך פיקארד בוחר להתעמת מולם בחדר ההולוגרמות ("הולודק"), ומביס כמה מהם.
הוא מסיר שבב מאחד מהחיילים שהוטמעו שמגלה לו את תוכניתם של הבורג.
בחזרה יחד עם הצוות, הם מגלים שהבורג מתקינים אנטנה מחוץ לגוף הספינה לצורך יצירת קשר עם הבורג שבתקופה הנוכחית.
פיקארד ווורף עוטים חליפות חלל ויוצאים אל מחוץ ל"אנטרפרייז" כדי להשבית את פעולת האנטנה.
טיסת הניסיון של ה"פניקס" עוברת בהצלחה.
לאור התקדמותם של הבורג בתוך ה"אנטרפרייז", וורף מציע להפעיל את מנגנון ההשמדה העצמית ולברוח.
האווירה מתלהמת כאשר פיקארד קורא לו פחדן, וכי הוא לא מוכן לאבד את ספינתו לטובת הבורג.
לילי טוענת בפניו כי שנאתו הרבה כלפי הבורג משפיעה על שיקוליו, ומשווה אותו לאחאב ממובי דיק (בעקבות משחקו בסרט זה זכה בהמשך סטיוארט לגלם את דמותו של אחאב במיני סדרה "מובי דיק").
הוא מסכים להשמיד את הספינה, אך אינו מצטרף לאחרים והולך להציל את דאטה.
בינתיים, מלכת הבורג מנסה לשכנע את דאטה להצטרף לכוחותיה, וכשפיקארד מגיע הוא מבקש להישאר עם מלכת הבורג בתנאי שתשחרר את דאטה.
אך המלכה אומרת שהיא כבר לא צריכה אותו כי דאטה לצידה, ומורה לדאטה לבטל את מנגנון ההשמדה העצמית ולירות על ה"פניקס" המרחפת בחלל.
דאטה יורה שלושה טורפדות על הספינה, אך מפספס בכוונה, ומצליח להרוג את מלכת הבורג.
מותה גורם ליתר הקולקטיב בספינה להפסיק לפעול.
לבסוף, לאחר טיסתה המוצלחת של ה"פניקס", ד"ר קוקרן מקבל שדר מספינת חלל שקלטה את חותם האנרגיה של ה"פניקס", ומקבל את פניהם של הוולקנים, הגזע הראשון שיוצר קשר ראשון עם בני האדם.
צוות האנטרפרייז חוזר לזמן ההווה.
הסרט, שנעשה בתקציב של 45 מיליון דולר, הכניס מעל ל-92 מיליון דולר בארצות הברית ו-150 מיליון דולר ברחבי העולם, כשבסוף השבוע הראשון להקרנות הכניס סכום של 30 מיליון דולר.
מסע בין כוכבים: המרד הוא סרט מדע בדיוני משנת 1998, והוא התשיעי בסדרת סרטי מסע בין כוכבים.
סרט זה הוא השלישי בו מככב צוות הדור הבא של האנטרפרייז.
הסרט זכה למספר מועמדויות לפרסים, ביניהם פרס סאטורן בקטגוריות סרט המדע בדיוני הטוב ביותר והאיפור הטוב ביותר, מועמדות לפרס הוגו על העיבוד הדרמטי הטוב ביותר, ומועמדות לפרס סטלייט על האפקטים המיוחדים.
צוות ספינת החלל "אנטרפרייז-E" מקבל שדר במהלך משימה דיפלומטית, לפיו לוטננט קומנדר דאטה איבד את עשתונותיו במהלך משימת תצפית שגרתית בעולם הבית של גזע הבּאקוּ.
גזע הבאקו הוא שוחר שלום, כשכוכב הלכת בו הם חיים פולט קרינת התחדשות שמאפשרת תהליך מואט ביותר של הזדקנות, מה שגורם להם לחיות בשלווה בכוכב ללא כל התערבות טכנולוגית.
הפדרציה, תחת פיקודו של אדמירל דוהרטי בשיתוף עם גזע הסוֹנַ'א, בראשות המנהיג רואפו, מנהלים מחקר על אורח חייהם של הבאקו בחשאי, כאשר דאטה הצטרף למחקר.
לאחר שה"אנטרפרייז" משגרת אליה את דאטה, דוהרטי רוצה שפיקארד וצוותו ימשיכו בדרכם.
אולם, צוות ה"אנטרפרייז" רוצה לגלות מה גרם לדאטה לאבד את עשתונותיו ולירות על כוחות הפדרציה והסונ'א.
צוות נחיתה משתגר אל פני הכוכב, והם מגלים ספינת פדרציה מוסווית שבתוכה חדר הולוגרמות עם תעתיק מדויק של כפר הבאקו, מתוך כוונה להעביר את הבאקו ללא ידיעתם וללא רצונם מהכוכב.
במהלך חקירתם, הצוות נתקל בהשפעות הכוכב החיוביות - פיקארד מרגיש צעיר יותר, רייקר וטרוי מתקרבים חזרה זה לזה, ומערכת העצבים האופטית של לה פורג' מתחדשת, מה שגורם לו לראות בלי עזרת מכשיר הראיה.
פיקארד אפילו מתחבר לאישה מגזע הבאקו בשם אניז', שטוענת כי היא מבוגרת בהרבה יותר ממה שהיא נראית.
פיקארד מגלה שמערכת הכוכבים מכילה חלקיקים בעלי קרינה מטאפיזית שמרוכזים בטבעות כוכבי הלכת, מה שנותן להם את אפקט מעיין הנעורים.
עוד הוא מגלה, שגזע הסונ'א, יחד עם אדמירל דוהרטי, רוצים לחצוב את המחצב הטבעי הזה לתועלתם.
פיקארד מתעמת עם דוהרטי על ההפרה הבוטה הזו של חוקי הפדרציה, אך זה פוקד עליו לציית לו.
לאור המצב, פיקארד ושאר הצוות חוזרים לכוכב ומנסים למנוע את העברת התושבים לספינה המוסווית.
הם חושפים בפני הבאקו את הספינה ואת תוכניתם של האדמירל ורואפו, שמגלים זאת ומתחילים לשגר את התושבים בכוח לספינה.
פיקארד וצוותו מובילים את תושבי הכפר לאזור סלעי שעמיד בפני השתגרויות.
רייקר, תחת פיקוד ה"אנטרפרייז", מתכוון ליצור קשר עם פדרציית הכוכבים המאוחדת ולידע אותה על המצב.
אדמירל דוהרטי פוקד על רואפו לשלוח שתי ספינות חלל להשמיד את ה"אנטרפרייז" לפני שזו תצליח.
בעזרת תמרון מחוכם של רייקר, ה"אנטרפרייז" נעזרת בגזים הטבעיים של הכוכב כדי לפוצץ את הספינות.
צוות הנחיתה ואנשי הבאקו נשבים בידי הסונ'א, שלאחר בדיקת סמני DNA מתגלים כאנשי גזע הבאקו שהוגלו מהכוכב לפני עשרות שנים וכעת מחפשים נקמה ב"הוריהם".
רואפו מתעקש להפעיל את המתקן שיחצוב את החלקיקים, אולם עדיין יש אנשים בכוכב.
אדמירל דוהרטי מנסה לעצור אותו, אך רואפו הורגו.
פיקארד משכנע את אחד מאנשי הסונ'א, גלאטין, שיעזור לו לעצור את רואפו, והוא משחרר אותם.
פיקארד משתמש בחדר ההולוגרמות כדי לשטות ברואפו, אך הניסיון נכשל, ושניהם מנהלים מאבק על סיפון המתקן.
פיקארד מביס את רואפו ומפעיל את מנגנון ההשמדה העצמית, בשעה שה"אנטרפרייז" מצילה אותו בדיוק לפני התפוצצות המתקן.
בסוף, אנשי סונ'א מתקבלים חזרה בקרב אנשי הבאקו וה"אנטרפרייז" ממשיכה במסעותיה.
שחקן תפקיד פטריק סטיוארט קפטן ז'אן-לוק פיקארד ג'ונתן פרייקס קומנדר ויליאם רייקר ברנט ספיינר לוטננט קומנדר דאטה לוואר ברטון לוטננט קומנדר ג'ורדי לה פורג' מייקל דורן לוטננט קומנדר וורף גייטס מק'פאדן קומנדר (דוקטור) בוורלי קראשר מרינה סירטיס קומנדר (יועצת) דיאנה טרוי דונה מרפי אניז' פ.
מארי אברהם אדהר רואפו אנטוני זרבה אדמירל מתיו דוהרטי
הסרט, שנעשה בתקציב של 58 מיליון דולר, הכניס מעל 70 מיליון בארצות הברית ויותר מ-112 מיליון דולר ברחבי העולם.
מסע בין כוכבים: נמסיס הוא סרט מדע בדיוני משנת 2002, והוא העשירי בסדרת סרטי מסע בין כוכבים.
סרט זה הוא הרביעי והאחרון לצוות הדור הבא של האנטרפרייז.
הסרט היה מועמד לארבעה פרסי סאטורן בקטגוריות סרט המדע בדיוני הטוב ביותר, שחקן המשנה, התלבושות והאיפור.
הסרט מתחיל בדיון בפרלמנט הרומולאני שבו הצבא מבקש מהסנאט כריתת ברית עם גזע ה"רֵמאן" (תת-גזע של הרומולאנים שנוצלו על ידם כעבדים במכרות) בתואנה שבכך יועצם כוחם האסטרטגי.
לאחר שהפרלמנט החליט לדחות את ההצעה, מתבצעת התנקשות בחייהם של כל מנהיגי האימפריה הרומולאנית שנשארו באולם על ידי משתפת פעולה מהסנאט עם בכירי הצבא.
במקביל, בכדור הארץ, נחגגת חתונתם של דיאנה טרוי וויליאם רייקר.
לאחר החתונה, צוות ה"אנטפרייז" מגלה אנדרואיד שדומה ללוטננט קומנדר דאטה בכוכב לכת בשטח פדרציית הכוכבים המאוחדת קרוב לאזור הנייטרלי.
לאחר הפעלתו, מגלה האנדרואיד ששמו B-4 ולפי מבנהו ניתן להניח שהוא אבטיפוס של דאטה.
לאחר מכן, נקראים צוות ה"אנטפרייז" למשימה דיפלומטית על ידי סגנית אדמירל קתרין ג'יינוויי.
שדר שהגיע מרומולוס מזמין את הפדרציה ליוזמת שלום והצוות נשלח לקבל פרטים נוספים ולחקור את היוזמה.
האימפריה הרומולאנית שעברה הפיכה צבאית, נשלטת בידי שינזון מגזע ה"רֵמאן" שברשותו ספינת קרב אימתנית בשם "סימיטר".
צוות ה"אנטרפרייז" מגלה לתדהמתו כי שינזון הוא שיבוט גנטי של ז'אן-לוק פיקארד.
לאחר מסע שכנועים כושל מצד שינזון לשלום בינם לבין הפדרציה, פיקארד נחטף על ידי שינזון, שמשתמש בדמו של פיקארד על מנת להאריך את חייו.
במהלך החטיפה מתגלה רצונו האמיתי של שינזון להשמיד את הפדרציה.
פיקארד ניצל ומצליח להימלט חזרה ל"אנטפרייז", ומתנהל מרדף בין שתי הספינות לעבר חלל הפדרציה.
לאחר מרדף, מתנהל קרב שבמהלכו שתי "ציפורי טרף" רומולאניות שהחליטו להפנות גבם לשינזון, מסייעות ל"אנטפרייז" בתקיפה.
במהלך הקרב, שתי "ציפורי הטרף" ניזוקות קשות, וה"אנטרפרייז" נאלצת לנגוח ב"סימיטר" על-מנת לעצור את התקדמותה לעבר כדור הארץ.
שינזון מפעיל נשק סודי להשמדה המונית על סיפון הספינה, ופיקארד משוגר לשם כדי לעצור אותו, אך בעודו מביס את שינזון הוא אינו מצליח לעצור את הנשק, שמכוון אל ה"אנטרפרייז".
בסופו של דבר, דאטה משוגר ל"סימיטר" במקומו של פיקארד, ומקריב את עצמו לצורך עצירת הנשק.
כאשר ה"אנטרפרייז" מגיעה לתיקונים, פיקארד נפרד מרייקר וטרוי, ומגלה שדאטה העתיק לתוך מעגלי הזיכרון של B-4 את חוויותיו שלו מתוך תקווה ש-B-4 ילמד להתפתח כמוהו.
רווחי הסרט היו מהנמוכים בסדרת סרטי "מסע בין כוכבים".
לאחר שנעשה בתקציב של 60 מיליון דולר, הכניס הסרט מעל 43 מיליון בלבד בארצות הברית ורק 67 מיליון ברחבי העולם.
מסע בין כוכבים: הדור הבא היא סדרת טלוויזיה מסדרת מסע בין כוכבים, שנוצרה על ידי ג'ין רודנברי.
הסדרה מתרחשת במאה ה-24, כמעט 80 שנה לאחר סדרת מסע בין כוכבים: הסדרה המקורית, כאשר היא מציגה צוות חדש וספינת חלל מדגם חדש, "אנטרפרייז NCC-1701-D".
הסדרה שודרה בסינדיקציה לאורך שבע עונות, 178 פרקים בין 28 בספטמבר 1987 ל-23 במאי 1994.
הסדרה זכתה ב-18 פרסי אמי, ובמהלך עונתה השביעית הייתה מועמדת לאמי בקטגוריית "סדרת הדרמה הטובה ביותר".
הסדרה אף הייתה מועמדת לשלושה פרסי הוגו, מהם זכתה בשניים.
נכון לשנת 2020, צוות הדור הבא כיכב בארבעה סרטים מתוך עשרת סרטי "מסע בין כוכבים".
בארצות הברית הסדרה שודרה בסינדיקציה.
בישראל הסדרה שודרה בשעות אחר הצהריים במסגרת הרצועה היומית "רואים 6/6" ששודרה בטלוויזיה החינוכית בסוף שנות השמונים ובתחילת שנות התשעים, וגם בערוץ המזרח התיכון.
כמו כן, בסוף שנות התשעים שודרה הסדרה מחדש בימות השבוע בערוץ 23 של הטלוויזיה החינוכית.
את הרעיון להפקת סדרה חדשה שתתמקד בצוות חדש ובספינה חדשה, ולא בצוות הסדרה המקורית, הגה יוצר הזיכיון, ג'ין רודנברי.
הצלחת הסרט "מסע בין כוכבים 4: השיבה הביתה" שכנעה את סרטי פרמאונט שבשלו התנאים להחזיר את הסדרה למסך הקטן, והם היו משוכנעים שהצלחתו הקולנועית של הזיכיון תעניין את הרשתות הגדולות והסדרה תירכש בנקל.
תגובות נזעמות מצד מעריצי הסדרה הביאו את האולפנים הגדולים לחשוש מלהשקיע בסדרה, שנחשבה יקרה במיוחד להפקה.
הרשתות ABC ו-NBC כלל לא הביעו בסדרה עניין.
רשת פוקס הסכימה לממן הפקת 13 פרקים (חצי עונה) בלבד ורשת CBS הסכימה לעבד את ההצעה לסרט טלוויזיה.
פרמאונט החליטה שלא ניתן לקחת את הסיכון שבהשקעת הכספים הנדרשים להשקעה הראשונית, ללא התחייבות להפקת עונה שלמה.
הפתרון שעליו הוחלט נחשב בתקופתו ראשוני ונועז לסדרה שעלות הפקה גבוהה, כשפרמאונט החליטה לממן מכיסה את הפקת העונה הראשונה כולה, ולמכור אותה בסינדיקציה ישירות לרשתות בשווקים מקומיים, ללא מעורבות של רשת גדולה.
שיווק מסוג זה היה שמור עד אז לסדרות דלות תקציב כמו קומדיות מצבים ותוכניות ילדים.
בעקבות הצלחתה הגדולה של הסדרה הפכה שיטת הפצה זו למקובלת, וסדרות כמו זינה הנסיכה הלוחמת ומשמר המפרץ הופצו מראש ללא מעורבות של רשת גדולה.
שבע עונות הסדרה עוקבות אחר עלילותיה של ספינת החלל "אנטרפרייז NCC-1701-D", ספינת הדגל של פדרציית הכוכבים המאוחדת, וצוותה, בחיפושם אחר עולמות ותרבויות חדשים.
ה"אנטרפרייז" מעוצבת למטרות מחקר ודיפלומטיה, אך גם לקרבות במידת הצורך.
הסדרה נאבקה למצוא את מקומה בעונתה הראשונה, עם פרקים שכביכול עמדו בפני עצמם וללא כל הקשר, אך מציגים מספר אלמנטים שחזרו לאורך העונות.
דמותו של "קיו" (Q), ישות חייזרית שהסבה לצוות קשיים רבים בהמשך, הוצגה בפרק הראשון הכפול.
בנוסף, הוצג גזע הפרנגים ונחקרה היסטוריית היחסים בין הקצין הראשון ויליאם רייקר והיועצת דיאנה טרוי.
הייתה זו הפעם הראשונה בתולדות יקום "מסע בין כוכבים", שקלינגוני (וורף) משרת בצי הפדרציה, ונחקרה מערכת היחסים הסבוכה שבין פדרציית הכוכבים המאוחדת לבין האימפריה הקלינגונית (שחתמו עימם על הסכם שלום מאולץ בסרט מסע בין כוכבים 6: הארץ הלא נודעת).
פרק הפיילוט הכפול זכה למועמדות בפרס הוגו, הראשון מאז שנת 1972. בנוסף, העונה הראשונה זיכתה את הסדרה בשלושה פרסי אמי בקטגוריות עריכת הסאונד, התלבושות והאיפור.
בעונה השנייה, שנחשבה טובה יותר מקודמתה, התפתחה עלילת הדמויות, ביניהם דאטה, וורף, וצ'יף מיילס אובריאן (דמות קבועה בסדרה מסע בין כוכבים: חלל עמוק 9, מגולם על ידי קולם מיני).
הוצג גזע הבורג (הפרק "Q Who"), שתכליתו הבלעדית היא "להטמיע" אחרים לקולקטיב, בנוסף לקבוצת "מאקי" הטרוריסטית.
הוצגה גם דמותה של גיינן (וופי גולדברג), אלוריאנית שניצלה מה"נקסוס" (עלילה המוסברת בתחילת הסרט השביעי בזיכיון מסע בין כוכבים: דורות).
העונה השנייה זיכתה את הסדרה בשש מועמדויות לפרס אמי, שמתוכם זכה הפרק "Q Who" בשני פרסי אמי על עריכת סאונד ועיבוד סאונד.
החל מעונה שלישית, ההפקה עברה מג'ין רודנברי למייקל פילר וריק ברמן, בנוסף למספר תסריטים של רונלד ד.
העונה השלישית זיכתה את הסדרה בשמונה מועמדויות לאמי, שמתוכם זכו שניים בקטגוריות עריכת הסאונד וצילום אמנותי.
עונה זו הייתה מועמדת לשמונה פרסי אמי, כאשר הפרק הפותח את העונה, "The Best of Both Worlds, Part II" זכה בשני פרסי אמי על עריכת סאונד ועיבוד סאונד.
בעונה חמישית, הפרק "Unification", ששודר ב-4 בנובמבר 1991, הוקדש לזכרו של ג'ין רודנברי, שמת מדום לב חודש קודם לכן.
עונה זו הציגה את גזע הבאג'ורנים.
עונה זו זיכתה את הסדרה בשמונה מועמדויות לאמי, מתוכם שלושה זכו בקטגוריות התלבושות, האיפור ואפקטים מיוחדים.
הפרק "האור הפנימי" (The Inner Light) זיכה את הסדרה בזכייתה הראשונה בפרס הוגו מאז 1968, בו זכתה הסדרה המקורית על הפרק "The City on the Edge of Forever".
עונה שישית זיכתה את הסדרה בשלושה פרסי אמי בקטגוריות התלבושות, תסרוקות, ועיבוד סאונד.
עונה שביעית זיכתה את הסדרה בתשע מועמדויות לאמי, בהם זכו שניים, כאשר פרק הסיום הכפול "All Good Things..." זכה בקטגוריית האפקטים המיוחדים.
פרק זה זכה גם בפרס הוגו השני לסדרה.
דניס קרוסבי לוטננט טאשה יאר קצינת אבטחה אנושית ממוצא אוקראיני הופיעה רק בעונה 1 כשחקנית קבועה, לאחר מכן ועד לסוף הסדרה הופיעה בהופעות אורח.
בפרק הפיילוט הכפול "Encounter At Farpoint" הופיע דפורסט קלי בתפקיד אורח כד"ר ליאונרד מק'קוי מהסדרה המקורית.
בפרק הכפול "Unification" שבעונה החמישית הופיע בתפקיד אורח לנרד נימוי בתפקידו כספוק מהסדרה המקורית.
בפרק "Relics" שבעונה השישית הופיע ג'יימס דוהאן בתפקידו כמונטגומרי סקוט מהסדרה המקורית.
ג'ון דה לנסי הופיע בתפקיד "קיו" בשמונה פרקים לאורך כל העונות.
לאורך כל עונות הסדרה, מייג'ל בארט (ששיחקה בסדרה המקורית כד"ר כריסטין צ'אפל) דיבבה את קול מחשב הספינה, ובנוסף את דמות אימהּ של דיאנה, לואקסנה טרוי.
בפרק "Birthright Part 1" שבעונה השישית הופיע אלכסנדר סידיג בתפקידו כד"ר ג'וליאן באשיר מסדרת מסע בין כוכבים: חלל עמוק 9.
בפרק "Firstborn" שבעונה השביעית הופיע ארמין שימרמן בתפקידו כקווארק מסדרת "מסע בין כוכבים: חלל עמוק 9".
מלבד בארבעת סרטי הקולנוע שיצאו לאחר הסדרה, כוכבי הסדרה הבאים שחזרו את תפקידיהם בסדרות מסע בין כוכבים השונות:
מייקל דורן (וורף) הפך לשחקן קבוע במסע בין כוכבים: חלל עמוק 9 החל מהעונה הרביעית כשדמותו של וורף הצטרפה באופן קבוע לצוות התחנה, ובהמשך גם בעונתה השלישית של הסדרה "מסע בין כוכבים: פיקארד".
קולם מיני (מיילס או'בריאן), שדמותו הופיעה כדמות אורחת ברבים מפרקי הסדרה, הפך לשחקן קבוע במסע בין כוכבים: חלל עמוק 9 והופיע בכל פרקי הסדרה.
מייג'ל בארט, אשתו של ג'ין רודנברי, דיבבה את קול המחשב גם בסדרות "חלל עמוק 9" ו-"וויאג'ר".
ג'ונתן פרייקס חזר לגלם את דמותו של רייקר בתפקידי אורח חד פעמיים כמעט בכל גלגוליה הבאים של הסדרה ("חלל עמוק 9", "וויאג'ר", "אנטרפרייז" ו"סיפונים תחתונים").
בסדרה "פיקארד" הופיע בתפקיד אורח בעונתה הראשונה, ובתפקיד קבוע בעונה השלישית.
מרינה סירטיס חזרה לגלם את דמותה של דיאנה טרוי בתפקידי אורח בסדרות "אנטרפרייז", "סיפונים תחתונים", "מסע בין כוכבים: וויאג'ר" ופיקארד".
פטריק סטיוארט חזר לגלם את דמותו של קפטן פיקארד בהופעת אורח בפרק הראשון של "חלל עמוק 9", ולאחר מכן בתפקיד הראשי בשלוש עונותיה של הסדרה "מסע בין כוכבים: פיקארד".
הסדרה, כמו שתי הסדרות שבאו אחריה (חלל עמוק 9 ו-וויאג'ר), הופסקה לאחר עונתה השביעית, כשהיא בשיא הפופולריות שלה, ונחשבת לאחת הסדרות הנצפות והרווחיות ביותר בטלוויזיה של אותה תקופה.
הסיבה להפסקת הסדרה הפופולרית נבעה ממניעים כספיים של האולפנים.
החוזים שנחתמו עם השחקנים היו לשבע עונות, ומנהלי פרמאונט חששו מפתיחת חוזיהם של השחקנים הראשיים טרם העונה השמינית, מה שיאלץ אותם להגדיל את המשכורות באופן משמעותי, לאור הפופולריות של הסדרה.
בביטול הסדרה השיגה הרשת, לתפישתה, שתי מטרות.
הראשונה, החלפת צוות הסדרה המקורית בצוות אהוב ובעל רייטינג מוכח בכל הקשור לסדרת סרטי הקולנוע, והשנייה, השקה של סדרת מסע בין כוכבים חדשה שתישען על הפופולריות של קודמתה, ללא המשכורות הגבוהות לשחקנים.
הסדרה שהחליפה את הדור הבא על המסך, "חלל עמוק 9", לא הצליחה לשחזר את הצלחת קודמתה.
גם סרטי הקולנוע של הדור הבא, מלבד "מסע בין כוכבים: המפגש", נחלו כישלון בקרב המבקרים והקהל, והסרט "מסע בין כוכבים: נמסיס" אף נחשב לכישלון קופתי.
הכישלון נבע מהתרגום הלקוי של רוח הסדרה למסך הגדול.
סדרת הטלוויזיה הייתה פילוסופית ומהורהרת, בעוד שסרטי הקולנוע היו מלאי אקשן והומור, נקודות שמעולם לא נחשבו חזקות בסדרה ממנה נבעו.
בתחילת שנת 2020 עלתה לאקרנים באמצעות שירות הזרמת הווידאו CBS All Access הסדרה "מסע בין כוכבים: פיקארד" בכיכובו של פטריק סטיוארט שחזר לגלם את דמותו של קפטן ז'אן-לוק פיקארד, כ-20 שנה לאחר אירועי הסרט נמסיס ולאחר השמדת רומולוס כפי שסופר בסרט "סטארטרק".
בשתי עונותיה הראשונות התארחו מפעם לפעם שחקנים מהדור הבא, אך בעונתה השלישית והאחרונה של הסדרה הצטרפו כל צוות השחקנים הראשיים מהדור הבא כדמויות קבועות.
הסדרה הייתה מועמדת ל-12 פרסי אמי, אך מעולם לא זכתה.
הסדרה הופקה במקור על ידי ערוץ NBC, בישראל שודרה הסדרה במקור במהלך שנות ה-70 ושנות ה-80 של המאה ה-20 ועד תחילת שנות ה-90 בטלוויזיה החינוכית בשעות אחר הצהריים ובמסגרת הרצועה היומית "רואים 6/6".
השם של הסדרה, כפי שמופיע במהלך כתוביות הפתיחה, הוא מסע בין כוכבים בלבד.
התוספת "הסדרה המקורית" מקובלת מטעמי נוחות על-מנת להבדיל אותה מסדרות ההמשך.
בשנת 1960 העלה רודנברי רעיון לסדרת טלוויזיה מדע בדיונית בשם "מסע בין כוכבים", שמתרחשת על סיפון ספינת חלל בין-גלקטית שמטרתה לחקור את הגלקסיה.
מה שהשפיע על החלטתו של רודנברי ליצור את הסדרה היו כמה סיפורי "ספרות זולה" כמו "The Voyage of The Space Beetle" מאת א.
ואן ווט, סיפורי המרתון של אריק פרנק ראסל, כמו גם סרט המדע בדיוני משנת 1956, "הטיסה לחלל".
ראויה לציון גם סדרת המדע בדיוני משנת 1954, "Rocky Jones, Space Ranger", ממנה לקוחים מספר אלמנטים.
אמנם היא מהווה חלק מז'אנר אופרת החלל, אך הייתה מתוחכמת פחות ממה שרודנברי התכוון לבטא בסדרת "מסע בין כוכבים".
רודנברי אף לקח אפיונים המתוארים בספרי הוריישיו הורנבלואר, שבהם קפטן אמיץ השתמש בסמכותו במהלך משימות בעלי מטרה אצילית.
לדבריו, קפטן קירק תיפקד כ"הורנבלואר בחלל".
במשך זמן זה, היה לרודנברי ניסיון רב בכתיבת מערבונים שהיו פופולריים מאוד בתקופה זו, ובעקבות שידור המערבון "Wagon Train" – שמתרחש לאחר מלחמת האזרחים האמריקנית ומגולל מסע משפחות ממיזורי אל קליפורניה – הוא תיאר את הסדרה כ"שיירת עגלות אל הכוכבים" (Wagon Train to the Stars).
בשנת 1964, רודנברי חתם על עסקת שידור לשלוש שנים עם "אולפני דסילו" (אולפן עצמאי בבעלותם של לוסיל בול ודזי ארנז).
בפרק הפיילוט שנקרא "הכלוב" ("The Cage") כיכב ג'פרי האנטר כקפטן כריסטופר פייק.
כמה מחידושי הסדרה נוצרו על-מנת לפתור כמה בעיות תקציביות: הרעיון למנוע "על-חלל" לא היה חדש בסדרות המדע בדיוני, והוא אִפשר מסע מהיר בחלל.
שימוש במשגר שבעזרתו מתאפשרת טלפורטציה ממקום למקום, אִפשר העברת אנשים וחפצים בצורה מהירה יותר מאשר שימוש במעבורת חלל, דבר שהיה מייקר את ההפקה.
נעשה שימוש במכשיר קשר נפתח (Communicator) במקרים רבים בהם היה צורך לתקשר בין אנשי הצוות ממרחקים גדולים.
עיצוב זה של המכשיר הוטמע מאז 1990 בטלפונים סלולריים רבים.
פרק הפיילוט הוצע לרשתות הטלוויזיה CBS ו-NBC, אך נדחה על ידי שניהם.
בנוסף, הסדרה הציגה דמויות שנהרגו מיד לאחר שהוצגו.
מאוחר יותר התפתח המונח חולצה אדומה כדי לתאר את אותם אנשי צוות, שכל תפקידם היה להיהרג.
צוות ההפקה של רודנברי כלל את הארט דיירקטור מאט ג'פריס, שעיצב את ספינת החלל "אנטרפרייז" כגוף צלחתי-בעל צילינדרים (עיצוב שנשמר בסדרות ההמשך השונות), ואליו מיוחסים המסדרונות הצרים (Jefferies Tubes) המרכיבים את גוף הספינות של צי הפדרציה בסדרות ההמשך.
ג'פריס אף עיצב את תפאורת הסיפון של ה"אנטרפרייז".
הסדרה הציגה בפני הצופים רעיונות שהופיעו בסרטים וסדרות מדע בדיוני רבים: מנוע על-חלל, טלפורטציה, מכשירי ניווט וסורקים ידניים, נשקי אנרגיה, מסופי מחשב שולחניים, ניתוחי לייזר, מערכות הסוואה לחלליות, וקול מחשב ספינה מסונתז.
לראשונה אוגדו יחדיו הקונספטים הללו בסדרה אחת.
הסדרה מתרחשת באמצע המאה ה-23 ומגוללת את הרפתקאותיהם של צוות ספינת החלל "אנטרפרייז", במסעותיהם לגילוי עולמות ותרבויות חדשות.
בראש צוות הספינה עומדים קפטן ג'יימס טיבריוס קירק (ויליאם שאטנר), הקצין הראשון ספוק (לנרד נימוי) וקצין הרפואה הראשי ד"ר לאונרד מק'קוי (דפורסט קלי).
צוות הספינה הוא רב-לאומי ומוצא חבריו מגוון: סקוטי (מונטגומרי סקוט), יפני (היקארו סולו), אפרו-אמריקנית (אוהורה) ורוסי (פאבל צ'כוב) ולמעשה בין-כוכבי, כאשר הקצין הראשון הוא וולקני (ספוק).
המושג רב-לאומי משמש כאן לשם נוחות בלבד – לפי הסדרה, כדור הארץ במאה ה-23 אינו מחולק יותר למדינות שונות והוא חבר בפדרציית הכוכבים המאוחדת.
דבר זה נכון גם לגבי סדרות ההמשך (עד שנת 2017, אז הוקרנה הסדרה הסיריאלית במלואה הראשונה בזיכיון, "דיסקברי"), אם כי יש כאלה המקבלות אפיון המשכי.
קריינותו של ויליאם שאטנר בתחילת כל פרק ציינה את מטרת משימתם של צוות הספינה:
שם השחקן/ית שם הדמות תפקיד הופעות גזע/מוצא דרגה ויליאם שאטנר ג'יימס טי.
קירק / "ג'ים" מפקד 79 פרקים, עונות 1–3 אנושי / אמריקאי קפטן קפטן האנטרפרייז, יליד ריברסייד, איווה, בשנת 2233. שני חבריו הטובים הם ספוק וד"ר מק'קוי; האחד מייעץ לקירק עם ההיגיון, ואילו השני משתמש באינסטינקטים רגשיים.
לנרד נימוי ספוק קצין ראשון / קצין מדע 80 פרקים, עונות 1–3 חצי אנושי (מצד אמו אמנדה גרייסון), חצי וולקני (מצד אביו סארק) לוטננט קומנדר עונה 1 קומנדר עונות 1–3 קצין המדע החצי אנושי וחצי וולקני, משמש כקצין הראשון; השני בשרשרת הפיקוד (אחרי קירק).
הוא אחד החברים הטובים ביותר של קירק ומשתמש בהיגיון כדי לפתור בעיות.
דפורסט קלי ד"ר ליאונרד "בונז" מק'קוי קצין רפואה ראשי 76 פרקים, עונות 1–3 אנושי לוטננט קומנדר קצין הרפואה הראשי של האנטרפרייז, הוא חברו הטוב ביותר של קירק ונותן לו עצות המבוססות על תחושותיו הרגשיות האנושיות, בעוד ספוק משתמש בהיגיון.
ג'יימס דוהאן מונטגומרי "סקוטי" סקוט מהנדס ראשי 66 פרקים, עונות 1–3 אנושי / סקוטי לוטננט קומנדר המהנדס הראשי של האנטרפרייז, משמש כקצין השני; השלישי בשרשרת הפיקוד (אחרי קירק וספוק).
הידע והמיומנות הטכניים של סקוטי מאפשרים לו להמציא פתרונות לא שגרתיים ויעילים של הרגע האחרון לבעיות קשות.
נישל ניקולס ניוטה אוהורה קצינת תקשורת 70 פרקים, עונות 1–3 אנושי / בנטו (אפריקה) לוטננט קצינת התקשורת של האנטרפרייז.
היא מוצגת כקצינת גשר ואשת אשכולות, אשר מחליפה את ההגאי, הנווט או קצין המדע על הגשר, כאשר עולה הצורך בכך.
אוהורה היא גם זמרת מוכשרת, המבצעת סרנדות עבור חבריה לספינה, כשהיא לא בתפקיד; מדי פעם, ספוק מלווה אותה בנגינה על לירה וולקנית.
ג'ורג' טאקיי היקארו סולו הגאי 52 פרקים, עונות 1–3 אנושי / יפני לוטננט הגאי האנטרפרייז, בעל תחומי עניין רבים, לרבות התעמלות, בוטניקה, סיף וכלי נשק עתיקים (כגון אקדח תופי תוצרת קולט).
וולטר קניג פאבל צ'כוב נווט 36 פרקים, עונות 2–3 אנושי / רוסי אנסין צ'כוב הוא נווט יליד רוסיה, הצטרף לסדרה בעונתה השנייה.
מייג'ל בארט כריסטין צ'אפל אחות ראשית 36 פרקים, עונות 1–3 אנושי לא ידוע האחות הראשית של האנטרפרייז שעובדת עם ד"ר מק'קוי.
הערה: השחקנית מייג'ל בארט, אשר גילמה את דמותה של מספר אחת בפרק הפיילוט "The Cage", דיבבה את קולו של המחשב ברוב סדרות וסרטי "מסע בין כוכבים".
גרייס לי ויטני ג'ניס ראנד עוזרת אישית לקפטן 8 פרקים, עונה 1 אנושי לא ידוע העוזרת האישית של הקפטן.
הערה: אף על פי שראנד מופיעה במספר צילומי יח"צ לקידום הסדרה, היא הפסיקה להופיע באמצע העונה הראשונה.
פרק הפיילוט של הסדרה, "The Cage", הושלם בין נובמבר 1964 לינואר 1965, בו כיכב ג'פרי האנטר כקפטן כריסטופר פייק, מייג'ל בארט כמספר אחת, ולנרד נימוי כמר ספוק.
לאחר שהפיילוט נדחה על ידי NBC בשל היותו "שכלתני מדי" (בין תלונות אחרות), ג'פרי האנטר בחר לפרוש מתפקידו כפייק, כאשר היוצר ג'ין רודנברי התבקש לייצר פרק פיילוט שני ("Where No Man Has Gone Before") שגרסה ערוכה שלו, תחת אותו השם, שודרה בשנת 1966.
הפרק "The Cage" מעולם לא שודר במהלך ההקרנה המקורית של הסדרה ב-NBC.
ב-4 באוקטובר 1988, סרטי פרמאונט שידרה בטלוויזיה תוכנית מיוחדת באורך של שעתיים, בהנחיית פטריק סטיוארט, המכונית "סאגת מסע בין כוכבים: מדור אחד לדור הבא" שכלל, בפעם הראשונה, הקרנה טלוויזיונית בצבע מלא של "The Cage".
בתחנות טלוויזיה מסוימות, הפרק לא שודר עד ל-15 באוקטובר 1988. בארצות הברית, "The Cage" יצא לראשונה ב-DVD בדצמבר 2001. מאוחר יותר, הפרק נכלל כדיסק האחרון בשני סטים של פרקי הסדרה – הפרקים המקוריים והפרקים המחודשים – שהופצו ב-DVD Box (הפרק מופיע עם תאריך השידור המקורי ב-15 באוקטובר 1988).
הפרק "Where No Man Has Gone Before", שגם הוא תוכנן במקור כפיילוט, הועבר לרשת NBC בצורתו המקורית (מספר ייצור 02A), אבל שודר רק לאחר שנערך מחדש, כאשר גרסתו הסופית שודרה מאוחר יותר תחת אותו שם, אך לא כפיילוט, אלא כפרק השלישי של הסדרה (מספר ייצור 02B).
לאחר מכן, במשך שנים, הגרסה המקורית של הפרק נחשבה כאבודה, אבל מאוחר יותר הופיעה כקלטות VHS-בוטלג בכנסים, עד אשר עותק שלו התגלה בשנת 2009 ולאחר מכן הופץ למכירה לשימוש ביתי, תחת הכותרת "Where No Fan Has Gone Before" – הפיילוט החלופי המשוחזר שלא שודר מעולם.
פיילוט זה הוא חלק מסט פרקי העונה השלישית של הסדרה המקורית אשר נמכר על Blu-Ray, אך טרם הופץ למכירה על גבי DVD.
עד היום, גרסה מקורית זו של הפיילוט מעולם לא שודרה בטלוויזיה.
בפיילוט השני מופיעים לראשונה ויליאם שאטנר כקפטן קירק, ג'יימס דוהאן כסקוטי המהנדס הראשי, וג'ורג' טאקיי כפיזיקאי (מאוחר יותר – ישמש כהגאי) סולו.
דפורסט קלי ונישל ניקולס הצטרפו לצוות של הספינה כקצין הרפואה הראשי ד"ר מקוי וקצינת התקשורת אוהורה בפרק "The Man Trap" – הפרק הראשון מבין פרקי הסדרה אשר שודר בטלוויזיה.
אף על פי שדמותה של מספר אחת לא נשמרה מ-"The Cage", מייג'ל בארט חזרה לתוכנית כדמות חדשה, האחות כריסטין צ'אפל, עם מספר הופעות חוזרות רבות, הראשונה שבהן – בפרק "The Naked Time".
גרייס לי ויטני הופיעה בשמונה פרקים כאשת הצוות ג'ניס ראנד, החל מהפרק "The Man Trap".
ויטני עזבה את הסדרה לאחר הפרק "The Conscience of the King", אך מאוחר יותר שבה להופעות אורח קטנות בסרטי הקולנוע "מסע בין כוכבים: הסרט", "החיפוש אחר ספוק", "השיבה הביתה" ו"הארץ הלא נודעת", כמו כן – באחד מפרקי הסדרה "מסע בין כוכבים: וויאג'ר".
העונה הראשונה של "מסע בין כוכבים" כוללת 29 פרקים, לרבות פרק בשני חלקים בשם "The Menagerie", הכולל את רוב הקטעים מהפיילוט המקורי, "The Cage".
שידורי 26 פרקי העונה השנייה החלו לראשונה בספטמבר 1967 עם הפרק "Amok Time", שבו הופיע לראשונה השחקן וולטר קניג כנווט הרוסי פאבל צ'כוב, ואשר העניק לצופים הצצה ראשונה לעולם הבית של ספוק, וולקן.
סי פונטנה17 בנובמבר 19674011Friday's Childג'וזף פבנידי.
אחרי העונה השנייה של "מסע בין כוכבים", NBC הייתה מוכנה לבטל את התוכנית בשל רייטינג נמוך.
צופי הסדרה, בראשות האוהדים בג'ו וג'ון טרימבל, הציפו את NBC עם מכתבי מחאה אודות ביטול הסדרה והתחננו כי הרשת תחדש אותה לעונה נוספת.
העונה האחרונה של "מסע בין כוכבים", הכוללת 24 פרקים, שודרה לראשונה החל מספטמבר 1968 עם הפרק "Spock's Brain".
מס' בסדרהמס' בעונהשםבמאיתסריטאיתאריך שידור מקורי561Spock's Brainמארק דניאלסג'ין ל.
מסע בין כוכבים 3: החיפוש אחר ספוק
מסע בין כוכבים 4: השיבה הביתה
מסע בין כוכבים 5: הגבול האחרון
מסע בין כוכבים 6: הארץ הלא נודעת
אבל בסרט מופיעות גם כמה מהדמויות של הסדרה המקורית, בהן קפטן קירק.
מספר דמויות מהסדרה המקורית הופיעו בסדרות ההמשך ובסרטים שנעשו מאוחר יותר:
ויליאם שאטנר שב לגלם את דמותו של קפטן קירק בסרט "מסע בין כוכבים 7: דורות".
בסרט אף הופיעו ג'יימס דוהן ו-וולטר קניג בתפקידיהם.
בפרק הכפול "Unification" שבעונה החמישית של "מסע בין כוכבים: הדור הבא", לנרד נימוי שב לגלם את דמותו של ספוק, כעת שגריר וולקן.
דמותו של ספוק מתוך פרקים אלו הופיעו גם בצילומי ארכיון בפרק Unification III בסדרה "מסע בין כוכבים: דיסקברי", שסגר את עלילת שני הפרקים הקודמים.
בפרק הפיילוט הכפול "Encounter At Farpoint" של "מסע בין כוכבים: הדור הבא", דפורסט קלי שב לגלם את דמותו של לאונרד מקוי, כעת אדמירל.
בפרק "Relics" שבעונה השישית של "מסע בין כוכבים: הדור הבא", ג'יימס דוהן שב לגלם את דמותו של מונטגומרי סקוט.
ג'ורג' טאקיי שב לגלם את דמותו של היקארו סולו, שקודם לתפקיד קפטן ה"אקסלסיור" ב"מסע בין כוכבים 6: הארץ הלא נודעת", בפרק "Flashback" שבעונה השלישית של "מסע בין כוכבים: וויאג'ר".
גם גרייס לי ויטני שבה לגלם את דמותה של ג'ניס ראנד בפרק זה.
מייג'ל בארט שבה לגלם את דמותה של ד"ר כריסטין צ'אפל בסרטים "מסע בין כוכבים: הסרט" ו"מסע בין כוכבים 4: השיבה הביתה".
בנוסף, השחקנית מדבבת את קול המחשב בסדרות ההמשך ומשחקת בתפקיד לואקסנה טרוי, אימהּ של דיאנה טרוי בסדרות "מסע בין כוכבים: הדור הבא" ו"מסע בין כוכבים: חלל עמוק 9".
מארק לנארד (ולאחר מותו בן קרוס וג'יימס פריין), שגילם את השגריר סארק, אביו של ספוק, שב לגלם את דמותו בכמה מהסרטים וסדרות ההמשך.
שלושה לוחמים קלינגונים בשם קאנג, קולות' וקור, המשיכו לשרת את האימפריה הקלינגונית בסדרות ההמשך.
דמותו של נומאד מהפרק "The Changeling" הופיעה ב"Second Contact", הפרק הראשון של "מסע בין כוכבים: סיפונים תחתונים".
מסע בין כוכבים: דיסקברי (2017–)
מסע בין כוכבים: סיפונים תחתונים (2020–)
מסע בין כוכבים: עולמות חדשים ומשונים (2022–)
בספטמבר 2006, רשת CBS החלה בשידורי סינדיקציה של גרסה מעודכנת לסדרה המקורית, עם איכות שידור HDTV והוספת אפקטים מיוחדים, בעיקר לטובת צילומי חוץ.
נעימות הפתיחה והסיום נערכו מחדש לסאונד דיגיטלי משופר.
ב-26 ביולי 2007, אולפני סרטי פרמאונט הודיעו כי הסדרה המשופרת (Star Trek Remastered) תצא לפורמט DVD, ומאז שלוש עונות הסדרה יצאו בפורמט זה.
מסע בין כוכבים: וויאג'ר היא סדרת טלוויזיה מסדרת מסע בין כוכבים שנוצרה על ידי ריק ברמן, מייקל פילר וג'רי טיילור לפי היקום אותו יצר ג'ין רודנברי.
הסדרה מגוללת את עלילותיה של ספינת החלל "וויאג'ר" וצוותה, שמנסה לחזור לרביע אלפא לאחר שנסחפה אל רביע דלתא המרוחק.
הסדרה שודרה ברשת השידור UPN לאורך שבע עונות (172 פרקים בין 16 בינואר 1995 ל-23 במאי 2001).
זאת הסדרה היחידה ששודרה לאורך זמן רב ברשת UPN.
בישראל שודרה הסדרה בערוץ יס פלוס בשעות אחר הצהריים, ועד ה-8 בינואר 2026 שודרה בנטפליקס.
הסדרה היא הראשונה מבין סדרות מסע בין כוכבים, בה מככבת אישה כקפטן.
שבע עונות הסדרה מגוללות את עלילותיה של ספינת החלל "וויאג'ר" וצוותה, המתרחשות בעיקר ברביע דלתא של הגלקסיה.
בפרק הפיילוט (המתרחש בתאריך כוכבי 48315 - המקביל, בערך, לאביב שנת 2370 לספירת הנוצרים) רודפת הספינה אחר חללית של מחתרת ה"מאקי" המתנגדת להסכם השלום שנחתם עם הקארדסים.
שתי הספינות עוברות דרך "שטחי ההפקר" ומועברות לרביע דלתא המרוחק והלא נודע של הגלקסיה על ידי ישות-על חוץ-גלקטית מסתורית.
כתוצאה מכך רוב אנשי צוותה של ספינת ה"מאקי" נהרגים.
בעונה 4 מצטרפת לצוות שבע מתשע, בת אנוש שהייתה שייכת לקולקטיב הבורג.
וויאג'ר מתחילה במסעה הביתה חזרה לרביע אלפא, כאשר בדרכה היא פוגשת ב"קיו", נלחמת בבורג, מנסה טכנולוגיות חדשות, מצליחה לייצר תקשורת עם הפדרציה, נתקלת במינים שונים של חייזרים לא ידועים ועוד.
במהלך מסעם נתקל צוות וויאג'ר בגזעים שונים, היות שרביע דלתא נמצא בשטח שלא נחקר בידי הפדרציה, בנוסף לגזעים מוכרים כמו הבורג, הקלינגונים, הוולקנים, הקארדסים, הבאג'ורים, הרומולאנים, הפרנגים והבטאזואידים, ודמויות מסדרות מסע בין כוכבים אחרות.
פיתוח הסדרה החל עוד בשנת 1993, כאשר רמזים למחתרת ה"מאקי" הושתלו בסדרות הדור הבא וחלל עמוק 9. סדרה זו הייתה הראשונה בתולדות מסע בין כוכבים שהציגה אנימציית CGI והפסיקה להשתמש במודלים של חלליות בעונתה השלישית של הסדרה.
בנוסף, זו הסדרה הראשונה ביקום מסע בין כוכבים שבה הקפטן היא אישה - קפטן קתרין ג'יינוויי.
צוות הפיקוד הבכיר של "וויאג'ר" כולל את:
חלק מגזעי החייזרים שהופיעו בסדרה
המפגש עם גזע זה החל בפרק הראשון לסדרה.
גזע זה חי מתחת לאדמה ומוגן על ידי ישות הנקראת Care Taker.
הגזע תלוי בישות ואינו יכול לחיות בלעדיה, עקב ההגנה שהיא מספקת כנגד הקייזון, החיים על פני הכוכב.
הכוכב מאופיין באקלים מדברי ועל כן אחד המשאבים היקרים ביותר בו הוא מים.
לאוקמפה יש שפע של מים מתחת לאדמה.
לבני הגזע יש יכולות טלפתיות ואחת מבנות גזע זה, קס, מצטרפת לצוות וויאג'ר במסעו חזרה לכדור הארץ.
הקייזון הם גזע החי על פני הכוכב שבתוכו חיים האוקמפה.
מכיוון שהכוכב נהיה מדברי עקב הישות care taker, המשאב החשוב ביותר לקייזון הוא מים.
הקייזון הופכים לאויבים של וויאג'ר ומעלילים עליהם עלילות בקרב רביע דלתא.
הקייזון יריבים של גזע האוקמפה, והם אלו שהחזיקו בקס לפני שהיא חולצה על ידי וויאג'ר.
פלג של גזע הקייזון אשר אליו ערקה חברת צוות מוויאג'ר, ססקה.
בהמשך הסדרה ססקה הופכת לבת-הזוג של מנהיג פלג הקייזון נייסטרים והיא ילדה ילד שחציו קרדאסי וחציו קייזון.
לתקופה קצרה נעשה ניסיון לכונן שלום בעזרת דיפלומטיה בין הקייזון נייסטרים לבין צוות וויאג'ר.
בשלב מסוים, מצליחים הקייזון נייסטרים, להשתלט על וויאג'ר ולנטוש כמעט את כל חברי-צוותהּ, על כוכב-לכת נידח.
הטלקסיאנים הם גזע החי ברביע דלתא.
לא ידוע הרבה על כוכב הבית שלהם אבל ידוע השם שלו "טלאקס".
בפרק הראשון לסדרה אחד הטלקסיאנים בשם ניליקס מצליח לתקשר עם הוויאג'ר ולעזור להם למצוא שני חברי צוות שנחטפו לכוכב של האוקמפה ושל הקייזון.
בסוף הפרק ניליקס מצטרף לצוות הוויאג'ר.
בנוסף בפרק 14 בעונה הראשונה של מסע בין כוכבים וויאג'ר.
מסופר שמדען אקוניאני מ'בור ג'טרל קובע שניליקס חולה במחלה קשה מאוד, אך ניליקס לא מוכן לעבור את הטיפול מכיוון שבעבר אותו מדען יצר מין נשק המכונה "מפל המטריון" אשר החריב את האקלים הנעים של אחד הירחים של טלאקס, ריינקס עליו חיו ניליקס ומשפחתו, במסגרת מלחמה קשה בין העמים.
הבורג הם גזע של דמויי אדם שכוחותיו הוגברו באמצעות שתלים קיברנטיים לשיפור כושרם השכלי והגופני.
הבורג חברים בכוורת מוחות משותפת, עמה הם מתקשרים באמצעות השתלים.
לצורך כך, הם נעים ממקום למקום ו"מטמיעים", בכוח, גזעים שונים בהם הם פוגשים: מחדירים למוחם שתלים והופכים אותם לכפופים ל"מוח הכוורת" ולמטרותיו.
דחף זה להטמיע, מוטמע בכל חבר בכוורת.
הווידיאנים הם גזע שלוקה במחלה מנוונת בשם פייג' (Phage) שגורמת לאבריהם להירקב.
בעקבות המחלה פיתחו בני הגזע טכנולוגיה רפואית מתקדמת, המאפשרת להם לקצור איברים, של גזעים אחרים ולהשתילם בגופם-שלהם, על מנת להאריך את חייהם.
החל מפרק 5 של עונה 1 של "מסע בין כוכבים: וויאג'ר", הווידיאנים מתנגשים עם "וויאג'ר" וצוותה, בניסיונות שונים לגנוב את האיברים מהם.
הווידיאנים אמרו שהם נאלצו לבצע פשיטות על איבריהם של גזעים אחרים מתוך ייאוש קיצוני, וכי לפני שה-"Phage" הכה בהם, הם היו גזע שקט ותרבותי של מדענים וחוקרים, בדומה לפדרציה.
הסיקאריאנים הם גזע החי ברביע דלתא, הידוע בקבלת האורחים המצוינת שלו.
הסיקאריאנים פיתחו טכנולוגיה, המאפשרת להם להשתגר למקומות רחוקים (עד 40,000 שנות אור), אך אסור להם לשתפהּ עם גזעים אחרים או לתת לגזע אחר להשתמש בטכנולוגיה זו.
הסיקאריאנים ידועים כחובבי סיפורים וחלקם אף מוכנים לשבור את החוקים על-מנת לקבל סיפורים נוספים.
גזע חוצנים החי בחלל מים מחוץ לגלקסיה וליקום המוכר.
הכינוי לו ניתן על ידי הבורג.
הגזע מזכיר במראהו גמל שלמה.
מדובר בגזע שוחר שלום, שנאלץ בעל כורחו להילחם כנגד כל יושבי הגלקסיה עקב פלישת הבורג לממלכתם.
בפרקים הראשונים של הופעת גזע זה, קיבל צוות הוויאג'ר את התחושה שמדובר בגזע אלים החפץ בהשמדת הגלקסיה, אולם בהמשך הסדרה הם מצליחים לנהל דו-שיח עם גזע 8472, אשר בסופו התבררו כוונותיהם האמיתיות וגזע זה נסוג מתוכניתו לתקוף את כדור הארץ, לאחר שהבין כי תושבי כדור הארץ אינם חפצים בהשמדתם.
חייזרי הלילה הם מין של חייזרים אשר התפתחו כדי לחיות בריק מוחלט.
הם חיים באזור הנקרא "הריק" (the void).
מכיוון שהם חיים בחושך מוחלט, חשיפה לאור היא קטלנית עבורם.
בפגישת הצוות עם חייזרים אלה הם עוזרים להם לסגור חור תולעת דרכו הגיעו ספינות מגזע המלון (malon) אשר פיזרו חומרים וקרינת תטא הקטלניים עבור חייזרי הלילה.
הדבור הם גזע אשר חושש מגזעים טלפתיים והם מחפשים אותם ושמים אותם במתקני כליאה.
גזע החי ביקום מקביל לשלנו, בו הולוגרמות הן צורות-החיים הממשיות היחידות.
מזהים בטעות את תוכנית ההולוגראמה "קפטיין פרוטון" של לוטננט טום פאריס בתור התרחשות אמיתית ונלחמים ביושביה.
גזע של ציידים אלימים המתייחסים לבני כל שאר הגזעים כאל אובייקט לצייד (המהווה את תמצית-תרבותם).
הרבו לתקוף את צוות הוויאג'ר ובאחד המקרים לאחר שגברו עליהם דיכאו את זכרונם ואילצו אותם להילחם על חייהם בתוכניות הולוגראמיות שונות בהולודק.
מאוחר יותר, באמצעות טכנולוגיית-ההולוגרמות שהשיגו מ"וויאג'ר" צדים הולוגרמות המצליחות לקום על יוצריהן.
בעלי ממשק של תחנות-ממסר עתיקות, באמצעותן מצליח צוות ה"וויאג'ר" ליצור קשר ממשי, לראשונה, עם כדור הארץ.
מסע בין כוכבים: אנטרפרייז היא סדרת טלוויזיה מסדרת מסע בין כוכבים שנוצרה על ידי ריק ברמן ובראנון בראגה לפי התסריט אותו כתב ג'ין רודנברי, והיא מהווה הקדמה לסדרות האחרות של "מסע בין כוכבים".
הסדרה עוקבת אחר עלילותיה הבדיוניות של ספינת-החלל הראשונה ששברה את מחסום המהירות של על-חלל 5, ה"אנטרפרייז", כמעט עשר שנים לפני הווסדותה של פדרציית הכוכבים המאוחדת.
עלילת פרק הפיילוט התרחש בשנת 2151, כמאה שנים לפני מסע בין כוכבים: הסדרה המקורית.
הסדרה שודרה לאורך ארבע עונות, 98 פרקים בין 26 בספטמבר 2001 ל-13 במאי 2005, והייתה הסדרה השנייה שבוטלה בעקבות נתוני מידרוג נמוכים בידי הרשת ולא בידי יוצריה, הראשונה הייתה הסדרה המקורית משנות השישים.
זו גם הסדרה האחרונה ברצף של סדרות ששודרו מאז שנת 1987, עם תחילת מסע בין כוכבים: הדור הבא.
הסדרה שודרה בארצות הברית ברשת UPN ובישראל בערוץ 10 וגם בסטאר וורלד.
שם השחקן/ית דרגה / תואר השם המלא של הדמות כינוי תפקיד גזע / מוצא הערות סקוט באקולה קפטן ג'ונתן ארצ'ר מפקד ספינת החלל אנטרפרייז NX-01 אנושי / אמריקאי ג'ולין בליילוק תת-קומנדר / קומנדר ט'פול קצינה ראשונה / קצינת מדע וולקניתבתחילת העונה הרביעית ט'פול מצטרפת לצי.
עלילת הסדרה היא המשך ישיר של המאורעות המתוארים בסרט הקולנוע מסע בין כוכבים 8: המפגש - 'המפגש הראשון' של המין האנושי עם חייזר מגזע הוולקנים.
הטכנולוגיה המתוארת בסדרה היא בחיתוליה, כמו פיתוח שדה הכוח בידי לוטננט ריד או הימנעות משימוש במשגר בשל תכונות הפרדת החלקיקים שבו.
אחד מהאלמנטים המוצגים בסדרה היא "מלחמת הזמן", שבה ישות חייזרית מהמאה ה-27 משתמשת בגזע ה"סוליבאן" המהונדס גנטית כדי לתמרן את הזמן ולשנות מאורעות בעבר.
במהלך 100 השנים שלאחר מאורעות 'המפגש הראשון', הוולקנים תדרכו את בני האדם לפי ראות עיניהם, ומנעו מהם בכוונה טכנולוגיות מכיוון שלדעתם הם פרימיטיביים מדי ונחפזים מדי מכדי לעשות שימוש נבון באותן טכנולוגיות.
צירופה של תת-קומנדר ט'פול הוולקנית לצוות מוסיף למתחים, אך עם הזמן, מתפתח אמון בין הצדדים.
קו העלילה שאפיין את שתי העונות הראשונות התאפיין בחוסר אחידות, בה כמעט כל פרק עסק בנושא אחר.
עם תחילת העונה השלישית, המפיקים נדרשו לתכנן קו עלילה חדש ואחיד, וזאת משום נתוני מידרוג נמוכים.
קו העלילה שמציב את כדור הארץ בסכנה הוכיח עצמו יעיל בעבר (בסרטים "מסע בין כוכבים: המפגש" ו-"מסע בין כוכבים 4: השיבה הביתה"), והיוצרים הציגו את גזע הזינדי כאויב שקול שמתכוון לחסל את האנושות בעזרת נשק הורס כוכבים (כדוגמת כוכב המוות בסרטי מלחמת הכוכבים).
האנטרפרייז NX-01 מעוצבת מחדש כספינת מלחמה, ועורכת מסע לכיוון המרחב הדלפי, אזור מסתורי בעל מאפיינים המזכירים את משולש ברמודה, בחיפוש אחר מקום מושבם של הזינדי על מנת לבלום את התקדמותם.
העונה האחרונה סגרה קצוות עלילה פתוחים מעונות קודמות ומסדרות קודמות, והציגה דמויות ידועות ליקום "מסע בין כוכבים", תוך כוונה לגשר בין הסדרות.
כך למשל הוצג המדען ד"ר אריק סונג (ברנט ספיינר, שחקן המוכר בעיקר כמי שמגלם את דמותו של קומנדר דאטה ממסע בין כוכבים: הדור הבא), אבי-סבו של האדם אשר המציא את דאטה, שמתחיל לפתח בינה מלאכותית מסוג חדש.
העונה הזו הראתה את השינויים שחלו בחברה הוולקנית מאז תקופת המפגש הראשון ועד לתקופת מסע בין כוכבים: הסדרה המקורית.
מפיקי הסדרה קיוו שהסדרה תחודש ולא תתבטל והחלו לתכנן את העונה החמישית, שהייתה אמורה לכלול הקדמה למלחמה הרומולאנית וליצור קשר לסדרה המקורית, המפיקים תכננו גם ליצור מיני סדרה בתוך העונה הכוללת 4 פרקים המהווים המשך מעקב על האירועים ביקום המראה שהוצגו בפרק "In a Mirror, Darkly" .
בנוסף דמותו של קומנדר שרן בגילומו של השחקן ג'פרי קומבס הייתה אמורה להפוך לדמות קבועה בסדרה.
מסע בין כוכבים: סדרת האנימציה היא סדרת טלוויזיה אמריקאית מבית היוצר של ג'ין רודנברי.
הסדרה מבוססת על הסדרה המצליחה "מסע בין כוכבים: הסדרה המקורית" ושודרה במקור בין השנים 1973–1974 בערוץ NBC.
היא כללה שתי עונות ובסך הכל 22 פרקים.
הסדרה זכתה בפרס אמי לסדרות יומיות, מה שהופך אותה לסדרת מסע בין כוכבים הראשונה שזכתה בפרס אמי.
השם של הסדרה, כפי שמופיע במהלך כתוביות הפתיחה, הוא "מסע בין כוכבים" בלבד.
התוספת "סדרת האנימציה" מקובלת לשם נוחות על־מנת להבדיל אותה משאר הסדרות.
עם ההתעניינות ההולכת וגוברת בשידורים החוזרים הגיע הרעיון לארגן כנס חובבים שיוקדש ל"מסע בין כוכבים", כלומר אירוע שבו יוקרנו פרקים נבחרים, יימכרו מוצרים הקשורים לסדרה והשיא יהיה פגישה עם חלק מהיוצרים והשחקנים.
בינואר 1972 הדבר יצא לפועל והמארגנים ציפו שמספר המשתתפים יהיה בסדר גודל של כמה עשרות אנשים, 300 במקרה הטוב.
הם לא היו ערוכים לקלוט את אלפיים המעריצים שהתייצבו במקום.
כאשר נערך כנס נוסף שנה לאחר מכן, בתחילת 1973, הם נערכו לקבלת קהל של אלפיים איש, אליו הגיעו יותר מ־6,000. (ושוב, שנה מאוחר יותר, כשנערכו ל־6,000, המספר עבר את ה־10,000).
בפרמאונט הביטו במתרחש בשביעות רצון, הקשיבו לדרישת הקהל להחיות את הסדרה ולמרות זאת לא נקטו פעולה ממשית.
חששם היה שמדובר באופנה חולפת ועד שיספיקו להרים הפקה מחודשת הדרישה תיעלם.
מי שלא חשש להשקיע היו מספר אולפני הנפשה שפנו לרודנברי ולפרמאונט בהצעות ליצור גרסה מצוירת של הסדרה שתשודר בימי שבת בשעות הבוקר.
רודנברי היה מודאג שמא המגבלות הכרוכות בשידור בשעה מוקדמת יפגעו ברוח הסדרה (שידור סדרה מצוירת בשעת ערב, שעת צפיית שיא, היה בחזקת עוד חזון למועד).
נראה שזו הסיבה שבגללה העסקה שהציעו "אולפני פילמיישן" (Filmation) - שהעניקה לו חופש אמנותי מוחלט - זכתה להתממש.
מרביתו של צוות הסדרה המקורית, הן שחקנים והן כותבים, גויס להשתתף בסדרה המצוירת.
אך האיחוד מחדש לא נמשך זמן רב מדי - עם תחילת העונה השנייה הסדרה נדונה לאותו גורל כמו קודמתה ובוטלה בטרם עת.
חוזה של שחקני-קול כולל בדרך-כלל תשלום עבור 2 עד 3 תפקידים ולכן כמעט כל דמויות המשנה דובבו על ידי השחקנים הראשיים.
במסגרת אירועי קומיק-קון 2023, הודיעה הפקת הזיכיון על הפקת "מסע בין כוכבים: מסעות קצרים מאוד", חמישה קטעי אנימציה קצרים בסגנון האנימציה שאפיין את הסדרה המצוירת, שבהם יככבו כמדובבים שחקנים שגילמו דמויות שונות בזיכיון לאורך השנים, בין השאר ג'ונתן פרייקס כוויליאם רייקר, דאג ג'ונס כסארו וארמין שימרמן כקווארק.
את הפרקים כתב קספר קלי, שעבד לפני כן על "מסע בין כוכבים: מסעות קצרים", ומוכר בעיקר כיוצרו של הסרט הוויראלי הקצר "יותר מדי טבחים".
זוהי רשימת דמויות מסדרת הטלוויזיה המדע בדיוני "מסע בין כוכבים: חלל עמוק 9".
ג'ניפר סיסקו, בגילומה של השחקנית פלישיה מ.
בל, היא אשתו המנוחה של בנג'מין סיסקו אשר נהרגה על ידי הבורג בקרב "וולף 359".
לעומת זאת, ביקום המראה היא שרדה.
זוהי רשימת דמויות מסדרת הטלוויזיה המדע בדיוני "מסע בין כוכבים: הסדרה המקורית".
ניוטה או'הורה, בגילומה של השחקנית נישל ניקולס, היא קצינת הקשר הראשית על ספינת החלל אנטרפרייז תחת פיקודו של קפטן קירק ב"מסע בין כוכבים: הסדרה המקורית".
בסרט "מסע בין כוכבים: הסרט" היא מקודמת מדרגת לוטננט לדרגת לוטננט-קומנדר, ובסרט "מסע בין כוכבים 2: זעמו של חאן" לדרגת קומנדר.
וילארד דקר, בגילומו של השחקן סטיבן קולינס, בנו של קומודור מאט דקר, הוא קפטן ספינת החלל אנטרפרייז, לפני שערק משירותו בצי הכוכבים והצטרף אל ויג'ר.
דמותו של דקר פותחה במקור עבור סדרת הטלוויזיה "Star Trek: Phase II", עד אשר פרויקט זה הפך לסרט הקולנוע "מסע בין כוכבים: הסרט".
חלק מהאלמנטים של דמות זו דומים לאלה של ויליאם רייקר, השני בפיקוד על האנטרפרייז-D ב"מסע בין כוכבים: הדור הבא".
זוהי רשימת דמויות מסדרת הטלוויזיה המדע בדיוני "מסע בין כוכבים: הדור הבא".
קייקו או'בריאן (נולדה: קייקו אישיקאווה), המגולמת על ידי השחקנית רוזלינד צ'או, היא בוטנאית מקצועית.
ב"מסע בין כוכבים: הדור הבא" היא מתחתנת עם מיילס או'בריאן, על סיפון האנטרפרייז, בפרק "Data's Day".
שנה לאחר מכן היא ילדה בת, מולי, כאשר וורף שימש כמיילד (הפרק "Disaster" של "מסע בין כוכבים: הדור הבא").
היא עברה לגור על תחנת החלל חלל עמוק 9, כאשר מיילס, בעלה, החל את שירותו שם, שם נולד לה בן, קיראיושי או'בריאן.
מולי או'בריאן, המגולמת על ידי השחקנית האנה הטאי, היא בתם הבכורה של קייקו ומיילס או'בריאן, ואחותו הגדולה של קיראיושי.
היא הופיעה לראשונה בסדרת הטלוויזיה "מסע בין כוכבים: הדור הבא".
מולי נולדה בשנת 2368, לאחר שיולדה על ידי וורף על סיפון האנטרפרייז, בפרק "Disaster" של "מסע בין כוכבים: הדור הבא".
היא עברה לגור על חלל עמוק 9 כאשר מיילס, אביה, הוצב שם.
בות'בי (השחקן ריי ולסטון) הוא אב הבית של מטה צי הכוכבים ושל האקדמיה של צי הכוכבים, אשר בסן פרנסיסקו.
בנוסף לעבודות הגינון שלו, מעניק עצות ומשמש כמנטור עבור מספר דמויות, לרבות ז'אן לוק פיקארד, קתרין ג'יינוויי ו-צ'קוטי, כאשר אלו למדו באקדמיה של צי הכוכבים.